Након тога позван је у сениорску репрезентацију Босне и Херцеговине и постао важан члан тима. Дебитовао је 13. октобра 2007. године против репрезентације Грчке у квалификацијама за Европско првенство 2008. када су поражени резултатом 2:3. Први гол је постигао 9. јуна 2009. године у пријатељској утакмици против Омана. Иако му је била омиљена позиција у средини терена, често је коришћен као леви бек због недостатка других опција. Због неспортског понашања против Португалије током плеј-оф квалификација за Светско првенство 2010. године, суспендован је на четири утакмице. Није био у тиму на квалификационим утакмицама за одлазак на Европско првенство 2012. против Луксембурга, Француске, Албаније и Румуније. Вратио се на пријатељском мечу против Словачке, коју је БиХ савладала у Братислави резултатом 3:2.